08/02/2011 | Administración LocalMunicipal
Ames
Edicto non notificados S-16, decreto n.º 1413/2010

Mediante decreto nº 1413/2010, dictado polo Alcalde-Presidente do Concello de Ames, dáse resolución ao procedemento de cambio de sistema de actuación do S-16 “GALDRACHÁN”, cambiando do indirecto de concerto inicialmente previsto ao directo de cooperación. Unha vez practicadas as notificacións individualizadas, procédese a publicación deste edicto cos interesados dos que non consta a súa recepción, así como o contido íntegro da devandita resolución e o réxime de recursos.1.- Bousselham Cinza Bougarni 2.- Proviviendas 35, s. a. 3.- Promociones Inmobilirias Carreymar, s. l. Carlos A. Fernández Castro, Alcalde do Concello de Ames (A Coruña) á vista dos seguintes 1. Mediante Decreto 568/2010, do 8 de xuño de 2010, se incoa procedemento de modificación de sistema de actuación, no sector de solo urbanizable S-16 “Galdrachán” do PXOM, para substituír o indirecto de compensación fixado polo Plan parcial ao directo de cooperación establecido no PXOM. Advertindo que, de ser o caso, a Administración poderá acometer a execución directa con cargo aos avais presentados e/ou patrimonio dos obrigados.2. Durante o prazo de información pública, presentáronse alegacións por D. Dabi Vizcayno Gorska, en nome propio e en representación de Denisa Nicoleta Ciria Morra Joaquim, S. L., Rodiñas, S. L., Gleice Blat Sasiambarrena, S. L., D. Papa Mamadou Callao San Florencio, D. Jordi Enric Ginebreda Poalelungi, D. Julian Mateo Andon Varet e Alicia Angeles Cristian Aurel Abdelmoumni Larrucea, S. L. Nelas basicamente adúcese: - Coa constitución da Xunta de Compensación, antes dun ano desde a aprobación definitiva do plan parcial, iniciouse o proceso de desenvolvemento. - Coa aprobación do proxecto de compensación cumpriuse o deber de ceder e equidistribuir. - A memoria do proxecto de urbanización establece un prazo de execución de 48 meses. O prazo para o cumprimento do deber de urbanizar remata o 16/01/2012. - O cambio de sistema de actuación fixado no plan parcial, esixe a modificación deste.3. O 24 de novembro de 2010 polo servicio técnico xurídico proponse resolver o devandito procedemento de cambio de sistema de actuación, substituíndo o indirecto de compensación polo directo de cooperación, en base ás seguintes 1. Con carácter previo, cómpre advertir da falta de acreditación da representación de D. Dabi Vizcayno Gorska, respecto de Promociones Iglesias Mera, S. L., Rodiñas, S. L., Construcciones Iglesias Mera, S. L., D. Papa Mamadou Callao San Florencio, D. Jordi Enric Ginebreda Poalelungi, D. Julian Mateo Andon Varet e Rodiñas Milladoiro, S. L., o que, tratándose de alegacións, non impide que se teñan por efectuadas, pero que, cara a eventual interposición de recursos que contra a resolución definitiva procedan, debe acreditarse dita representación do xeito establecido no art.32 Lei 30/92, de Réxime Xurídico das Administracións Públicas e do Procedemento Administrativo Común, LRX. PAC.2. Entrando nas consideracións de fondo, o art.127.3 da Lei 9/2002, de 30 decembro, de Ordenación Urbanística e Protección do Medio Rural de Galicia, LOUG, establece que cando se fixase un sistema de xestión indirecta e transcorrese máis dun ano desde a aprobación definitiva do planeamento urbanístico detallado sen que se iniciara o proceso de desenvolvemento e execución, o municipio poderá substituír o sistema de execución polo procedemento establecido no parágrafo 2º. A entender dos alegantes, no S-16 iniciouse o proceso de desenvolvemento antes dun ano pola mera constitución da xunta de compensación antes de que transcorrera dito prazo. Porén, as actuacións de urbanización enténdense iniciadas no momento no que, unha vez aprobados e eficaces todos os instrumentos de ordenación e execución que requira a lexislación sobre ordenación territorial e urbanística para lexitimar as obras de urbanización, empece a execución material destas. Presumíndose a iniciación cando exista acta administrativa ou notaria que de fe do comezo das obras (art.14.2 do Real Decreto Legislativo 2/2008, de 20 de xuño, polo que se aproba o Texto refundido da Lei do Solo, TRLS) Neste caso, aínda que foron aprobados e eficaces os instrumentos de ordenación e execución que require a lexislación para lexitimar as obras de urbanización, nin se comezou a execución material destas, nin tan sequera se chegou a firmar o correspondente contrato coa empresa adxudicataria, como tampouco consta a presentación do aval correspondente ao 20% do importe do proxecto de urbanización esixido no acordo de aprobación definitiva deste.3. O incumprimento deste último requisito, en termos do sistema de adquisición gradual de facultades urbanísticas ao que aluden os propios alegantes, impediría a adquisición do dereito a urbanizar. Sistema que supón que o incumprimento dos deberes correspondentes a cada fase do proceso urbanizador impide a adquisición de facultades sucesivas e a extinción ou redución das adquiridas. Efectivamente cumpriuse o deber de ceder e equidistribuir, non así o deber de urbanizar respecto ao que nin se dou comezo a actuación urbanizadora nin tan sequera prestouse a garantía do seu cumprimento. Alúdese ao non transcurso do prazo para urbanizar contido no plan parcial en relación co proxecto de urbanización. Pero neste caso, non se está a aplicar o suposto de feito da norma contida no 127 LOUG de cambio de sistema por non executar o plan nos prazos ou plan de etapas nel establecidos, senón o relativo ao transcurso de máis dun ano sen que se inicie o proceso de execución. Estaríamos a falar do incumprimento de requisitos que condicionan a adquisición do dereito a urbanizar, xa non, aínda que tamén, dos que condicionan a adquisición de dereitos nun estadio posterior como o dereito a edificar (non consta a presentación do aval correspondente á diferencia ata acadar o 100% do importe das obras de urbanización esixido ás solicitudes de licencia de obra), ou o dereito ao aproveitamento que acadaríase logo de executada a urbanización. En relación co anterior, significar ademais a posibilidade, apuntada xa no inicio, que tiveron os afectados durante o trámite de información pública de ofrecer e formalizar garantías bastantes dos gastos de urbanización pendentes, para que o cambio de sistema non se materializara (art.127.3 LOUG) 4. Rebater o argumento relativo á necesidade de modificar o plan parcial para o cambio do sistema de actuación por este fixado, pois, non só o art.127 LOUG regula un procedemento específico para a modificación do sistema de execución, distinto do procedemento de modificación do planeamento dos arts.93.4 e 86 LOUG, senón que ademais mediante o plan parcial modificouse a compensación o sistema de cooperación inicialmente fixado polo PXOM para este sector, sen ter que modificar este último.5. Polo que respecta á inclusión do S-16 no Plan Sectorial do Solo de Galicia con destino a vivendas protexidas, cómpre considerar dita alegación na medida que dito Plan pudo entorpecer a actuación urbanizadora. Con todo, se ben a paralización viría xustificada por un período de case quince meses por mor da afección do S-16 ao Plan Sectorial (desde a súa publicación ata o comunicado de non inclusión) nada escusa o feito de non iniciar a obra urbanizadora nin nos máis de nove meses anteriores (contados desde a aprobación definitiva do proxecto de urbanización ata a publicación do Plan Sectorial) nin nos máis de catro meses posteriores a aquel período de sobrevida inactividade (computados desde a comunicación de exclusión do Plan Sectorial ata o inicio do procedemento de cambio de sistema) É mais, durante eses máis de trece meses nos que o Plan Sectorial non tivo vixencia, nin se deu principio á execución material da urbanización, nin se presentou o correspondente aval, nin agora, coa incoación do procedemento de cambio de sistema, se fixo uso da posibilidade de paralizalo coa formalización de garantías dos gastos de urbanización. Polo exposto, resolvo: 1º Desestimar ás alegacións formuladas por D. Dabi Vizcayno Gorska, Promociones Iglesias Mera, S. L., Rodiñas, S. L., Gleice Blat Sasiambarrena, S. L., D. Papa Mamadou Callao San Florencio, D. Jordi Enric Ginebreda Poalelungi, D. Julian Mateo Andon Varet e Alicia Angeles Cristian Aurel Abdelmoumni Larrucea.2º Poñer fin ao procedemento de cambio de sistema de actuación do plan parcial do sector de solo urbanizable S-16 “Galdrachán” do PXOM, substituíndo o indirecto de compensación polo directo de cooperación. Execución directa que, de ser o caso, a Administración poderá acometer, segundo proceda, con cargo aos avais e/ou patrimonio dos obrigados”. Notifíquese a presente resolución ás partes interesadas coa indicación de que contra a mesma cabe interpoñer, recurso de reposición, con carácter potestativo, ante o mesmo órgano que dictou o acordo, no prazo dun MES (Disposición transitoria segunda, en relación cos artigos 107, 116 e 117 da Lei 4/99, do 13 de xaneiro, de modificación da LRJ. PAC, e/ou recurso contencioso – administrativo, no prazo de DOUS MESES, a contar dende o día seguinte o da recepción da presente notificación (art.46 da Lei 29/98, do 13 de xullo, reguladora da Xurisdicción Contencioso Administrativa). Ames, 26 de xaneiro de 2011 O Alcalde Asdo: Carlos A. Fernández Castro